Diari Oficial de la Generalitat Valenciana


Sumari del DOGV 1572, del 25-06-1991 (1991/821857)

CORRECCIÓ d'errades a la Resolució de 28 de novembre de 1990, del Director General de la Funció Pública, per la qual es convocava concurs per a la provisió de llocs de treball del grup E, Ajudant de residencia/serveis.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1572

Data del DOGV
:   25-06-1991

Secció del DOGV
:   AUTORITATS I PERSONAL

Número del document
:   1991/821857


Data del document
:   22-05-1991

Organisme emissor
:   Conselleria d'Administració Pública

Tipus de document
:   Correcció d'errades

Correcció d'errades

CORRECCIO d'errades a la Resolució de 28 de novembre de 1990, del director general de la Funció Pública, per la qual es convocava concurs per a la provisió de llocs de treball del grup E, ajudants de residència/serveis.  
La Resolució de 28 de novembre de 1990 (DOGV núm. 1440, d?1 1. 12.90), i també la Correcció d'errades publicada en el DOGV núm. 1443, de 14.12.90, tenen per objecte convocar concurs per a la provisió de llocs de treball del grup E, ajudants de residència/serveis.  
Aquesta resolució modifica la llista de llocs de treball oferts en l'annex de l?esmentada resolució, i obre un nou termini de 15 dies hàbils per a la presentació de sol·licituds, comptadors des de l?endemà de la publicació d'aquesta resolució en el Diari Oficial de la Generalitat Valenciana.  
També es modifica la base sisena de la convocatòria relativa a l'adjudicació de destinacions, la qual quedarà redactada de la manera següent:  
«Sisena: adjudicació de destinacions  
A) L'ordre de prioritat per a l'adjudicació dels llocs de treball al personal funcionari de carrera i al contractat laboral de caràcter indefinit s'obtindrà per la puntuació obtinguda segons el barem, sense perjudici del que estableix l'article 42 del text refós de la Llei de la Funció Pública Valenciana i els articles 8 i 10 del conveni col·lectiu vigent per al personal laboral al servei de la Generalitat Valenciana.  
B) Assignats els esmentats llocs de treball s'adjudicaran les vacants als habilitats segons l?ordre de puntuació establert en la Resolució de 2 de juliol de 1990, del director de l?Institut Valencià d'Administració Pública, per la qual es publiquen les llistes d'aspirants que han superat les proves d'accés al grup E, laborals, oposicions 1 a la 10 (DOGV núm. 1349, de 18.07.90).  
Si després d'adjudicades les destinacions al personal que assenyala l'apartat A), les vacants que queden per adjudicar no són suficients en nombre per a adjudicar destinació al personal assenyalat en l'apartat B), aquests seran convocats en acte únic per la comissió avaluadora per tal de sol·licitar per ordre de puntuació les resultes d'aquest concurs o, si escau, les vacants no adjudicades, i obtindran destinació definitiva quan el lloc de treball que se'ls adjudique haja estat objecte d'aquesta convocatòria, i destinació provisional en cas contrari.  
Per aquesta raó, la Direcció General de la Funció Pública verificarà i comprovarà la situació dels llocs de treball objecte de resultes i en facilitarà a la comissió avaluadora la llista que haja d'oferir-se per a la seua adjudicació.  
C) La destinació adjudicada serà irrenunciable, llevat que abans de l'acabament del termini de presa de possessió s'haja obtingut un altre lloc de treball mitjançant convocatòria pública; en aquest cas l'adjudicatari estarà obligat a comunicar-ho a la Direcció General de la Funció Pública, la qual dictarà nova resolució, en què adjudicarà la destinació a l'aspirant que, havent obtingut la puntuació mínima, figure en segon lloc.  
En el cas de produir-se una nova renúncia per la mateixa circumstància, la Direcció General de la Funció Pública, convocarà nou concurs en el termini d'un mes".  
L'annex de llocs de treball que s'han de sol·licitar publicat en aquesta resolució substitueix totalment l'annex de la Resolució de 28 de novembre de 1990.  
València, 22 de maig de 1991. - El Director General de la Funció Pública: Rafael Garcia i Maties.  
Veure annex